Θέμα: Modern Greek Language (Secondary School)
Ερώτηση: Εύκολοι τρόποι για να βελτιώσετε την ατμόσφαιρα του σπιτιού σας. Photo: Author/Depositphotos. Έχετε παρατηρήσει ότι, όταν μπαίνετε σε ορισμένα δωμάτια, νιώθετε στη στιγμή χαρούμενοι; Ίσως τα δωμάτια είναι φωτεινά ή η διακόσμησή τους σας φέρνει στο νου όμορφες αναμνήσεις. Άρα ο τρόπος διακόσμησης του εσωτερικού χώρου, στον οποίο βρίσκεστε, μπορεί να επιδράσει στη διάθεσή σας. Η πρώτη σας σκέψη μπορεί να είναι ότι δεν έχετε την οικονομική δυνατότητα να διακοσμήσετε ξανά το σπίτι σας. Όμως, ακόμα και μικρές, εύκολες αλλαγές μπορούν να επηρεάσουν θετικά τον τρόπο που νιώθετε σε ένα δωμάτιο. Πώς μπορείτε να κάνετε τέτοιες αλλαγές;. Φέρτε τη φύση στο σπίτι σας. Τα φυτά βελτιώνουν τη διάθεση, τη συγκέντρωση, ακόμα και τη μνήμη, αφού, ακόμη και όταν τα βλέπουμε απλώς, μειώνεται το άγχος. Γνωρίζουμε, επίσης, ότι, όταν περνάμε χρόνο στη φύση, θεραπεύουμε την ψυχή μας και το σώμα μας. Έτσι, είναι φυσιολογικό να χρειαζόμαστε φυτά στον εσωτερικό μας χώρο, για να βελτιώσουμε τη συνολική μας υγεία. Αν μένετε σε αστικό περιβάλλον, μπορείτε να γεμίσετε το μπαλκόνι σας με φυτά και να ανοίγετε τις πόρτες. Αν δεν έχετε μπαλκόνι, επιλέξτε φυτά εσωτερικού χώρου και γίνετε δημιουργικοί ως προς τις ποικιλίες. Βάψτε το σπίτι σας. Ο ευκολότερος τρόπος να αλλάξετε το σπίτι σας είναι να αλλάξετε το χρώμα των τοίχων. Το χρώμα ενός δωματίου έχει πραγματικά μεγάλη επίδραση στη διάθεση, αφού ορισμένα χρώματα ή συνδυασμοί τους τείνουν να προκαλούν παρόμοιες αντιδράσεις στους περισσότερους ανθρώπους. Προσθέστε προσωπικά στοιχεία. Οι προσωπικές πινελιές είναι σημαντικές για την επίδραση που θα έχει το δωμάτιο στη διάθεσή σας. Συμπεριλάβετε αντικείμενα που σας δημιουργούν θετικές εμπειρίες και αναμνήσεις, όπως μία φωτογραφία, μια απαλή κουβέρτα ή κάτι που ταξιδεύει τον νου σας σε ευχάριστα πράγματα. Επίσης, τα χαλιά λέγεται ότι ενισχύουν την αίσθηση της χαράς και άνεσης, ενώ τα ξύλινα στοιχεία έχουν συνδεθεί με την προσωπική ανάπτυξη και υγεία. [Κείμενο στον ιστότοπο: https://enallaktikidrasi.com/2018/05/eukoloi-tropoi-veltiwsete-stigmi-tmosfaira-spitiou/ - διασκευή για τις ανάγκες των εξετάσεων]. Βρείτε τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Η διακόσμηση του χώρου κατοικίας επηρεάζει την ψυχική διάθεση των ανθρώπων.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0